# Službeni list C 89A/25.

| | ISSN 1977-1088 |
| --- | --- |
| Službeni list
  Europske unije | C 89A |
| | |
| Hrvatsko izdanje | Informacije i objave | Godište 65.25. veljače 2022. |

ISSN 1977-1088

Službeni list

Europske unije

C 89A

Hrvatsko izdanje

Informacije i objave

Godište 65.25. veljače 2022.

---

| Sadržaj | Stranica |
| --- | --- |
| | V.   Objave |
| | ADMINISTRATIVNI POSTUPCI |
| | Revizorski sud |
| 2022/C 89 A/01 | Poziv na iskaz interesa – Revizori (ž/m) (program NGEU) – Privremeno osoblje (razredi AD 5–AD 7) | 1 |

Sadržaj

Stranica

V.   Objave

ADMINISTRATIVNI POSTUPCI

Revizorski sud

2022/C 89 A/01

Poziv na iskaz interesa – Revizori (ž/m) (program NGEU) – Privremeno osoblje (razredi AD 5–AD 7)

1

---

| HR | |
| --- | --- |

HR

---

V. Objave

ADMINISTRATIVNI POSTUPCI

Revizorski sud

| 25.2.2022 | HR | Službeni list Europske unije | CA 89/1 |
| --- | --- | --- | --- |

25.2.2022

HR

Službeni list Europske unije

CA 89/1

---

POZIV NA ISKAZ INTERESA

Revizori (ž/m) (program NGEU)

Privremeno osoblje (razredi AD 5–AD 7)

(2022/C 89 A/01)

O NAMA

Europski revizorski sud (Sud) vanjski je revizor Europske unije osnovan 1975. Jedna je od sedam institucija EU-a, ima sjedište u Luxembourgu i zapošljava oko 900 članova revizorskog, pomoćnog i administrativnog osoblja iz svih država članica EU-a.

Sud djeluje kao kolegij 27 članova, po jednoga iz svake države članice EU-a. Revizori provjeravaju jesu li sredstva EU-a točno prikazana u računovodstvenoj dokumentaciji, primjenjuje li EU pravilno svoja financijska pravila te ostvaruju li se politikama i programima EU-a predviđeni ciljevi i odgovarajuća vrijednost za uloženi novac.

Svojim radom Sud može odigrati važnu ulogu i pomoći EU-u da bolje iskorištava svoja financijska sredstva. On doprinosi unaprjeđenju financijskog upravljanja EU-om te promiče odgovornost i transparentnost. Upozorava na rizike, pruža jamstva, upućuje na nedostatke i ističe uspjehe te daje smjernice donositeljima politika i zakonodavcima EU-a. Sud predstavlja svoja opažanja i preporuke Europskom parlamentu, Vijeću EU-a, nacionalnim vladama i parlamentima te široj javnosti.

Sud je podijeljen na deset revizijskih i administrativnih uprava, u kojima djeluju fleksibilni timovi koji se okupljaju radi obavljanja pojedinačnih zadataka. Revizijske uprave ustrojene su u pet revizijskih vijeća i djeluju u različitim područjima politika, a osoblje se u njih raspoređuje na temelju prioriteta utvrđenih u programu rada.

| — | I. revizijsko vijeće – Održiva uporaba prirodnih resursa |
| --- | --- |

—

I. revizijsko vijeće – Održiva uporaba prirodnih resursa

| — | II. revizijsko vijeće – Ulaganja u koheziju, rast i uključivanje |
| --- | --- |

—

II. revizijsko vijeće – Ulaganja u koheziju, rast i uključivanje

| — | III. revizijsko vijeće – Vanjsko djelovanje, sigurnost i pravosuđe |
| --- | --- |

—

III. revizijsko vijeće – Vanjsko djelovanje, sigurnost i pravosuđe

| — | IV. revizijsko vijeće – Reguliranje tržišta i konkurentno gospodarstvo |
| --- | --- |

—

IV. revizijsko vijeće – Reguliranje tržišta i konkurentno gospodarstvo

| — | V. revizijsko vijeće – Financiranje i administracija Unije |
| --- | --- |

—

V. revizijsko vijeće – Financiranje i administracija Unije

Upravljanje znanjem i razvoj odgovarajućih stručnih vještina ključni su za revizijske aktivnosti Suda, koje obuhvaćaju i obavljanje posjeta državama u EU-u i drugdje u svijetu. Sud nudi poticajno okruženje za učenje koje stvara prilike za stjecanje stručnih znanja.

ŠTO NUDIMO

Sud je moderna i dinamična organizacija koja teži izvrsnosti, profesionalnosti, transparentnosti i integritetu te promiče navedene vrijednosti. Povrh toga, riječ je o raznolikoj, fleksibilnoj i pravičnoj instituciji koja svakom pojedincu nudi priliku da potpuno razvije svoje talente. Pojedinačnim i kolektivnim sudjelovanjem osoblja u aktivnostima Suda i ambicioznim programom osposobljavanja Sud nastoji postati intelektualno stimulativno radno mjesto i organizacija koja se temelji na učenju te koja se oslanja na institucijsko znanje i motivirane i prikladno osposobljene djelatnice i djelatnike kako bi služio EU-u i njegovim građanima.

Sud podržava revizorsko osoblje u stjecanju i održavanju stručnih kvalifikacija, sudjelovanju u poslijediplomskim programima, pohađanju unutarnjih i vanjskih tečajeva te odlascima na konferencije. Sud prepoznaje i nagrađuje uspješnost davanjem veće autonomije, dodjelom nagrada za uspješnost i upravljanje znanjem, provedbom programa za razvoj vještina vođa i drugim prilikama za učenje i razvoj.

Sud je institucija po mjeri čovjeka, čime se olakšava integracija, omogućuje lakša interakcija i potiče timski rad. Nudi fleksibilno radno vrijeme i rad na daljinu, među ostalim i izvan mjesta boravišta. Poslovne zgrade Suda opremljene su svim potrebnim sadržajima koji život djelatnica i djelatnika čine lakšim i ugodnijim (kao što su kantina, kafeterija, sportska dvorana, teretana, kemijska čistionica, dvorana za meditaciju).

Sud drži do raznolikosti i uključivosti, promiče jednake mogućnosti i jamči radno okruženje koje se temelji na poštovanju, otvorenoj komunikaciji, dijalogu i uzajamnom povjerenju. Angažiranost osoblja, njihova dobrobit i zelene inicijative okosnice su unutarnjih politika Suda.

Ovaj poziv na iskaz interesa objavljuje se kako bi se privukle talentirane stručne osobe čiji će rad pomoći građanima da bolje razumiju kako Sud ispunjava svoju ulogu i promiče dobro financijsko upravljanje.

Svrha je sastaviti popis uspješnih kandidatkinja i kandidata za položaj revizora kojima se, ovisno o raspoloživim radnim mjestima i potrebama službe, može ponuditi ugovor za privremeno osoblje.

Osobe čija se imena budu nalazila na popisu uspješnih kandidatkinja i kandidata zapošljavat će se u skladu s odredbama članka 2. točke (a) ili članka 2. točke (b) Uvjeta zaposlenja ostalih službenika Europske unije (u daljnjem tekstu: Uvjeti zaposlenja) (1) na početno razdoblje od četiri godine.

Početni ugovor obuhvaća probni rad u trajanju od devet mjeseci.

Ovisno o promjenama u potrebama i interesima službe, Sud može za svoje osoblje organizirati interne natječaje u skladu s člankom 4. Pravilnika o osoblju.

Novozaposleno revizorsko osoblje pohađat će odgovarajuće osposobljavanje i potpuno se integrirati u postojeće revizorske timove.

Razred zapošljavanja odredit će se na temelju duljine radnog iskustva djelatnika odnosno djelatnice nakon stjecanja diplome navedene u odjeljku 2. „Kvalifikacije”, koje se računa do datuma zapošljavanja:

| — | AD 5 za radno iskustvo od dvije do četiri godine, |
| --- | --- |

—

AD 5 za radno iskustvo od dvije do četiri godine,

| — | AD 6 za radno iskustvo od četiri do šest godina, |
| --- | --- |

—

AD 6 za radno iskustvo od četiri do šest godina,

| — | AD 7 za radno iskustvo dulje od šest godina. |
| --- | --- |

—

AD 7 za radno iskustvo dulje od šest godina.

Trenutačna osnovna mjesečna plaća za:

| — | razred AD 5 (stupanj 1.) iznosi 5 010,72 EUR, |
| --- | --- |

—

razred AD 5 (stupanj 1.) iznosi 5 010,72 EUR,

| — | razred AD 6 (stupanj 1.) iznosi 5 669,29 EUR, |
| --- | --- |

—

razred AD 6 (stupanj 1.) iznosi 5 669,29 EUR,

| — | razred AD 7 (stupanj 1.) iznosi 6 414,44 EUR. |
| --- | --- |

—

razred AD 7 (stupanj 1.) iznosi 6 414,44 EUR.

Uz osnovnu se plaću, koja podliježe oporezivanju EU-a i koja je oslobođena od nacionalnog oporezivanja, mogu isplaćivati i određene naknade, kako je utvrđeno Uvjetima zaposlenja te ovisno o pojedinačnim okolnostima i sastavu kućanstva.

Te se naknade izračunavaju u skladu s odredbama Uvjeta zaposlenja.

Institucije EU-a imaju vlastiti sustav mirovinskog i zdravstvenog osiguranja za koje se doprinosi odbijaju od plaća osoblja na izvoru.

Djeca osoblja Suda imaju pravo na besplatan upis u europske škole.

KOJE ME ZADAĆE OČEKUJU

Zadaće revizorica i revizora koji budu zaposleni bit će sljedeće:

| — | oblikovanje i provedba revizija u skladu s međunarodno priznatim standardima, uključujući:






  — | izradu planova revizije na temelju utemeljenih revizijskih pristupa, |
| --- | --- | --- |

—

oblikovanje i provedba revizija u skladu s međunarodno priznatim standardima, uključujući:

—

izradu planova revizije na temelju utemeljenih revizijskih pristupa,

| — | pravodobno provođenje revizijskih postupaka i dokumentiranje revizijskih aktivnosti, |
| --- | --- |

—

pravodobno provođenje revizijskih postupaka i dokumentiranje revizijskih aktivnosti,

| — | prikupljanje, provjeru i analizu složenih podataka te korištenje digitalnim alatima, |
| --- | --- |

—

prikupljanje, provjeru i analizu složenih podataka te korištenje digitalnim alatima,

| — | sastavljanje i priopćavanje revizijskih nalaza, izvješća i mišljenja, |
| --- | --- |

—

sastavljanje i priopćavanje revizijskih nalaza, izvješća i mišljenja,

| — | primjena stručnog znanja i pružanje podrške u pogledu upravljanja znanjem, posebnih područja politike i revizijske metodologije, |
| --- | --- |

—

primjena stručnog znanja i pružanje podrške u pogledu upravljanja znanjem, posebnih područja politike i revizijske metodologije,

| — | doprinos održavanju i razvoju odnosa Suda s vanjskim dionicima na nacionalnoj razini, razini EU-a i međunarodnoj razini, |
| --- | --- |

—

doprinos održavanju i razvoju odnosa Suda s vanjskim dionicima na nacionalnoj razini, razini EU-a i međunarodnoj razini,

| — | prikupljanje i analiza dokumenata, informacija i podataka iz različitih izvora. |
| --- | --- |

—

prikupljanje i analiza dokumenata, informacija i podataka iz različitih izvora.

Revizorice i revizori koji budu zaposleni uglavnom će raditi na zadaćama povezanima s revizijom plana oporavka „Next Generation EU” (NGEU) i središnjeg elementa tog plana, Mehanizma za oporavak i otpornost, u sljedećim područjima/poljima (2):

| — | programi strukturnih reformi i tehnička pomoć, |
| --- | --- |

—

programi strukturnih reformi i tehnička pomoć,

| — | upravljanje velikim investicijskim projektima i njihova provedba, posebno u područjima digitalizacije, javne infrastrukture, ulaganja u okoliš, tehničke pomoći i financijskih operacija, |
| --- | --- |

—

upravljanje velikim investicijskim projektima i njihova provedba, posebno u područjima digitalizacije, javne infrastrukture, ulaganja u okoliš, tehničke pomoći i financijskih operacija,

| — | javno i financijsko pravo (pravo EU-a i nacionalno pravo), posebno u pogledu državnih potpora, javne nabave, otkrivanja i sprječavanja prijevara te sukoba interesa, |
| --- | --- |

—

javno i financijsko pravo (pravo EU-a i nacionalno pravo), posebno u pogledu državnih potpora, javne nabave, otkrivanja i sprječavanja prijevara te sukoba interesa,

| — | revizija, evaluacija i kontrola javnih politika, uključujući velike infrastrukturne projekte, digitalizaciju, projekte u području okoliša, tehničku pomoć, financijske operacije, vlastita sredstva, |
| --- | --- |

—

revizija, evaluacija i kontrola javnih politika, uključujući velike infrastrukturne projekte, digitalizaciju, projekte u području okoliša, tehničku pomoć, financijske operacije, vlastita sredstva,

| — | digitalna ekonomija i financije, |
| --- | --- |

—

digitalna ekonomija i financije,

| — | politike i ekonomija okoliša, |
| --- | --- |

—

politike i ekonomija okoliša,

| — | politike rada i socijalne politike, |
| --- | --- |

—

politike rada i socijalne politike,

| — | upravljanje portfeljem, bankarstvo i tržišta kapitala, zeleno financiranje (izdavanje obveznica, dogovaranje financiranja, sindiciranje, trgovanje, strukturiranje, istraživanje itd.), |
| --- | --- |

—

upravljanje portfeljem, bankarstvo i tržišta kapitala, zeleno financiranje (izdavanje obveznica, dogovaranje financiranja, sindiciranje, trgovanje, strukturiranje, istraživanje itd.),

| — | makroekonomski i ekonomski nadzor i prognoziranje, |
| --- | --- |

—

makroekonomski i ekonomski nadzor i prognoziranje,

| — | fiskalne politike, oporezivanje, okolišno oporezivanje, |
| --- | --- |

—

fiskalne politike, oporezivanje, okolišno oporezivanje,

| — | reforma javnog sektora i strategije upravljanja promjenama, upravljačka struktura javnog sektora, upravljanje ljudskim resursima. |
| --- | --- |

—

reforma javnog sektora i strategije upravljanja promjenama, upravljačka struktura javnog sektora, upravljanje ljudskim resursima.

ŠTO TRAŽIMO

I.   KRITERIJI PRIHVATLJIVOSTI

1.   Pravni zahtjevi

U skladu s člankom 12. stavkom 2. Uvjeta zaposlenja, kandidatkinje i kandidati na dan podnošenja prijave moraju:

| — | biti državljani jedne od država članica Europske unije, |
| --- | --- |

—

biti državljani jedne od država članica Europske unije,

| — | uživati sva građanska prava, |
| --- | --- |

—

uživati sva građanska prava,

| — | imati ispunjene sve zakonske obveze u pogledu vojne službe, |
| --- | --- |

—

imati ispunjene sve zakonske obveze u pogledu vojne službe,

| — | biti prikladni za obavljanje relevantnih dužnosti. |
| --- | --- |

—

biti prikladni za obavljanje relevantnih dužnosti.

2.   Razina obrazovanja

Do isteka roka za podnošenje prijava i u skladu s člankom 10. stavkom 1. Uvjeta zaposlenja i člankom 5. stavkom 3. Pravilnika o osoblju, koji se analogno primjenjuje i na privremeno osoblje, kandidatkinje i kandidati moraju imati sveučilišnu diplomu stečenu nakon studija od najmanje tri godine ili, ako je to opravdano interesom službe, diplomu istovrijedne razine.

Napominjemo da će se u obzir uzimati samo diplome i stručne kvalifikacije koje su izdane ili priznate u (trenutačnim i bivšim) državama članicama EU-a ili koje su relevantna tijela tih država članica priznala kao jednakovrijedne.

3.   Radno iskustvo

Sud traži kandidatkinje i kandidate koji će do isteka roka moći dokazati da imaju najmanje dvije godine relevantnog (3) radnog iskustva u najmanje jednom stručnom području/polju relevantnom za NGEU (vidjeti informacije u odjeljku „Koje me zadaće očekuju”).

4.   Poznavanje jezika

| — | Izvrsno poznavanje (razumijevanje te usmeno i pismeno izražavanje na razini od najmanje C1) jednog službenog jezika EU-a. |
| --- | --- |

—

Izvrsno poznavanje (razumijevanje te usmeno i pismeno izražavanje na razini od najmanje C1) jednog službenog jezika EU-a.

| — | Budući da su engleski i francuski radni jezici Suda, potrebno je zadovoljavajuće poznavanje jednog od tih jezika (razumijevanje te usmeno i pismeno izražavanje na razini od najmanje B1). Ako je materinski jezik kandidatkinje ili kandidata engleski ili francuski, potrebno je zadovoljavajuće poznavanje drugog radnog jezika (razumijevanje te usmeno i pismeno izražavanje na razini od najmanje B1). |
| --- | --- |

—

Budući da su engleski i francuski radni jezici Suda, potrebno je zadovoljavajuće poznavanje jednog od tih jezika (razumijevanje te usmeno i pismeno izražavanje na razini od najmanje B1). Ako je materinski jezik kandidatkinje ili kandidata engleski ili francuski, potrebno je zadovoljavajuće poznavanje drugog radnog jezika (razumijevanje te usmeno i pismeno izražavanje na razini od najmanje B1).

Kako biste odredili razinu poznavanja stranih jezika, posjetite internetsku stranicu:

https://www.coe.int/en/web/common-european-framework-reference-languages/table-2-cefr-3.3-common-reference-levels-self-assessment-grid.

II.   KRITERIJI ODABIRA

i.   Vještine

| (a) | Sposobnost prikupljanja, sinteze i analize informacija; |
| --- | --- |

(a)

Sposobnost prikupljanja, sinteze i analize informacija;

| (b) | rješavanje problema; |
| --- | --- |

(b)

rješavanje problema;

| (c) | komunikacijske vještine; |
| --- | --- |

(c)

komunikacijske vještine;

| (d) | fleksibilnost potrebna za rad u organizaciji koja prilagođava svoje aktivnosti pojedinačnim zadatcima i u kojoj vlada međunarodno okruženje; |
| --- | --- |

(d)

fleksibilnost potrebna za rad u organizaciji koja prilagođava svoje aktivnosti pojedinačnim zadatcima i u kojoj vlada međunarodno okruženje;

| (e) | sposobnost samostalnog rada i rada u timovima; |
| --- | --- |

(e)

sposobnost samostalnog rada i rada u timovima;

| (f) | otpornost i motivacija; |
| --- | --- |

(f)

otpornost i motivacija;

| (g) | određivanje prioriteta, planiranje i organizacija; |
| --- | --- |

(g)

određivanje prioriteta, planiranje i organizacija;

| (h) | sposobnost koordinacije projekata u kojima sudjeluju različiti dionici. |
| --- | --- |

(h)

sposobnost koordinacije projekata u kojima sudjeluju različiti dionici.

ii.   Poželjne dodatne kvalifikacije

Magisterij iz bilo kojeg područja djelovanja revizijskih vijeća Suda (vidjeti opis u odjeljku „O nama”) i/ili stručna kvalifikacija u području revizije (ACCA, CIA ili druge nacionalne ili međunarodne revizorske kvalifikacije) poželjne su dodatne kvalifikacije.

POSTUPAK ODABIRA

(a)   Provjera zadovoljavanja kriterija prihvatljivosti

Prijave će pregledati povjerenstvo za odabir (4) koje imenuje tijelo nadležno za sklapanje ugovora o radu, i to na temelju četiri kriterija prihvatljivosti koji su navedeni u odjeljku „Što tražimo”. Kandidatkinje i kandidati koji ne zadovolje neki od kriterija prihvatljivosti bit će isključeni iz postupka odabira.

Povjerenstvo za odabir sastavit će abecedni popis kandidatkinja i kandidata koji zadovoljavaju četiri navedena kriterija.

Taj će popis biti valjan do 31. prosinca 2023. ili dulje ako mu tijelo nadležno za sklapanje ugovora o radu produlji razdoblje valjanosti.

(b)   Faza ocjenjivanja

Među kandidatkinjama i kandidatima koji zadovoljavaju kriterije povjerenstvo za odabir odredit će one koji će biti pozvani na razgovor. U tome mu kao ocjenjivačica odnosno ocjenjivač može pomagati jedna ili više osoba iz revizijskih vijeća Suda, i to u savjetodavnoj ulozi.

Svrha je razgovora utvrditi ispunjavaju li kandidatkinje i kandidati doista uvjete za obavljanje potrebnih zadataka, kao i ocijeniti kriterij odabira „Vještine”. Kriterij odabira „Poželjne dodatne kvalifikacije” ocijenit će se odmah nakon pojedinačnog razgovora s pomoću unaprijed utvrđene tablice za ocjenjivanje.

Povjerenstvo za odabir utvrdit će vrstu, sadržaj i raspored tih razgovora i o tome pravodobno obavijestiti kandidatkinje i kandidate.

(c)   Popis uspješnih kandidata (ž/m)

Nakon obavljanja razgovora povjerenstvo za odabir predložit će tijelu nadležnom za sklapanje ugovora o radu popis kandidatkinja i kandidata koji zadovoljavaju kriterije odabira (navedene u odjeljku „Što tražimo”). Na temelju potreba službe i raspoloživosti radnih mjesta tijelo nadležno za sklapanje ugovora o radu zatim može ponuditi posao osobama s popisa uspješnih kandidatkinja i kandidata.

Uvrštavanje na popis uspješnih kandidatkinja i kandidata koji se dostavlja tijelu nadležnom za sklapanje ugovora o radu ne jamči tim osobama pravo na zapošljavanje.

PRIJAVE

Prijave se mogu podnijeti do 25. ožujka 2022. u 12.00 sati (podne) po srednjoeuropskom vremenu.

Prijave je potrebno sastaviti na engleskom ili francuskom jeziku i podnijeti isključivo popunjavanjem elektroničkog obrasca koji je dostupan na kraju poziva na iskaz interesa (EN ili FR) objavljenog na internetskoj stranici Suda posvećenoj prilikama za zapošljavanje (pod rubrikom „Open positions”):

https://www.eca.europa.eu/hr/Pages/JobOpportunities.aspx.

Prijavi je potrebno priložiti sljedeće dokumente:

| — | motivacijsko pismo |
| --- | --- |

—

motivacijsko pismo

| — | ažurirani životopis u formatu „Europass” (vidjeti http://europa.eu/europass). |
| --- | --- |

—

ažurirani životopis u formatu „Europass” (vidjeti http://europa.eu/europass).

Prijave koje ne budu sastavljene strogo u skladu sa svim navedenim uputama bit će odbačene.

Povjerenstvo za odabir ocjenjuje prijave isključivo na temelju informacija navedenih u tim dokumentima. Od kandidatkinja i kandidate može se zatražiti da dostave popratne dokaze za navode iz prijave. Ako ih na zahtjev ne dostave, njihove će prijave biti odbačene.

Kako biste prijavu podnijeli na vrijeme, svakako vam savjetujemo da to ne odgađate za zadnjih nekoliko sati prije isteka roka. Iskustvo je pokazalo da pred istek roka za podnošenje prijava može doći do preopterećenja sustava.

POLITIKA ZAPOŠLJAVANJA

U skladu s politikom Suda o raznolikosti i uključivosti i člankom 1.d Pravilnika o osoblju Sud pozdravlja različitost i promiče jednake mogućnosti. Prihvaća prijave bez diskriminacije po bilo kojoj osnovi i poduzima mjere kojima se jamči zapošljavanje ravnomjernog broja žena i muškaraca, kako je propisano člankom 23. Povelje Europske unije o temeljnim pravima. Sud također poduzima mjere za postizanje ravnoteže između poslovnog i privatnog života.

Ako je za vaše sudjelovanje u postupku odabira potrebno osigurati posebne uvjete (zbog određenog hendikepa ili invaliditeta), molimo da nas o tome na vrijeme obavijestite slanjem poruke na ECA-Selection@eca.europa.eu.

ZAŠTITA PODATAKA

Sud poduzima sve potrebne mjere da zajamči da se osobni podatci kandidata obrađuju u skladu s Uredbom (EU) 2018/1725 Europskog parlamenta i Vijeća od 23. listopada 2018. o zaštiti pojedinaca u vezi s obradom osobnih podataka u institucijama, tijelima, uredima i agencijama Unije i o slobodnom kretanju takvih podataka te o stavljanju izvan snage Uredbe (EZ) br. 45/2001 i Odluke br. 1247/2002/EZ (5).

Dodatne informacije dostupne su u posebnoj izjavi o privatnosti u vezi sa slobodnim radnim mjestima:

https://www.eca.europa.eu/Lists/ECADocuments/Specific_Privacy_Statement_vacancies/Specific_Privacy_Statement_vacancies_HR.PDF

Popis uspješnih kandidatkinja i kandidata koji zadovolje kriterije odabira navedene u ovom pozivu na iskaz interesa bit će objavljen na internetskim stranicama Suda (intranetu i internetu). Popis će se nalaziti na stranicama Suda do isteka valjanosti. Prije objave kandidatkinje i kandidati s tog popisa dobit će priliku da zatraže uklanjanje svojega imena s popisa, i to slanjem e-poruke na ECA-Selection@eca.europa.eu. Uklanjanje imena s objavljenog popisa neće utjecati na mogućnost da se toj osobi ponudi posao.

ZAHTJEV ZA PONOVNO RAZMATRANJE PRIJAVE – ŽALBE I PRAVNI LIJEKOVI – PRITUŽBE EUROPSKOM OMBUDSMANU

U slučaju da u bilo kojoj fazi postupka odabira smatrate da vam je određenom odlukom nanesena šteta, možete poduzeti korake navedene u nastavku.

I.   Zahtjev za ponovno razmatranje odluke koju je donijelo povjerenstvo za odabir

Možete podnijeti obrazloženi pisani zahtjev za ponovno razmatranje odluke koju je donijelo povjerenstvo za odabir. Takav je zahtjev potrebno podnijeti u roku od deset dana od slanja obavijesti o odluci koju osporavate na sljedeću adresu: ECA-Recours@eca.europa.eu.

II.   Žalbe

U skladu s člankom 90. stavkom 2. Pravilnika o osoblju, na odluku Suda o odbacivanju vaše prijave možete uložiti pismenu žalbu u roku od tri mjeseca od slanja obavijesti o odluci. Žalbu je potrebno uputiti na sljedeću adresu:

| Glavni tajnik |
| --- |
| Europski revizorski sud |
| 12, rue Alcide De Gasperi |
| L-1615 Luxembourg |
| LUKSEMBURG |

Glavni tajnik

Europski revizorski sud

12, rue Alcide De Gasperi

L-1615 Luxembourg

LUKSEMBURG

III.   Pravni lijek

U skladu s člankom 91. Pravilnika o osoblju, ako se vaša žalba odbaci i tom vam se odlukom nanese šteta, možete podnijeti pravni lijek Sudu Europske unije. Pravni lijek mora podnijeti odvjetnik u roku od tri mjeseca od slanja obavijesti o odbacivanju žalbe.

IV.   Pritužbe Europskom ombudsmanu

Ako smatrate da je Sud nepravilno postupio pri obradi vaše prijave, imate pravo podnijeti pritužbu Europskom ombudsmanu nakon što ste prethodno stupili u kontakt sa Sudom u svrhu rješavanja spora. Predmetnu pritužbu potrebno je podnijeti u pismenom obliku u roku od dvije godine od saznavanja relevantnih činjenica. Na internetskim stranicama Europskog ombudsmana dostupan je elektronički obrazac za podnošenje pritužbe. Podnošenjem pritužbe Europskom ombudsmanu ne produžuju se prethodno navedeni rokovi za pravni lijek.

---

(1)  https://eur-lex.europa.eu/legal-content/HR/TXT/PDF/?uri=CELEX:01962R0031-20220101&from=HR.

(2)  Popis nije iscrpan.

(3)  „Relevantno” radno iskustvo odnosi se na radno iskustvo stečeno u ulozi stručnjaka/savjetnika/specijalista/službenika/voditelja projekta ili jednakovrijedno iskustvo. Od toga će se odbiti iskustvo stečeno u ulozi asistenta na tajničkim/činovničkim/upravnim poslovima ili u jednakovrijednoj ulozi, odnosno tijekom stažiranja.

(4)  Sastav povjerenstva za odabir bit će objavljen na internetskim stranicama Suda.

(5)  SL L 295, 21.11.2018., str. 39.

---